Under Norgesmesterskapet på ski 2015 tok hun bronsemedalje på stafetten sammen med Ine Løvlien og Emilie Kristoffersen. Året etter tok hun én ny stafettbronse, denne gang med Marthe Bjørnsgaard og Barbro Kvåle, etter at sistnevnte spurtslo arrangørklubben Kvaløysletta Skilag. Beste individuelle resultater i NM er 3. plass i junior-NM og 8. plass i senior-NM. Gussiås har representert Norge i junior-VM og U23-VM med 8. plass som beste resultat. Hun debuterte i verdenscupen i langrenn i 2016. Gussiås har ellers to seiere i Ungdommens Holmenkollrenn (2007 og 2008) og gull fra Hovedlandsrennet (2009).